सिलाई मशीनें बांटी, रक्तदान शिविर लगाया
बीकानेर | बीकानेरयुवा क्रांति मंच राजस्थान पीबीएम हेल्प कमेटी बीकानेर के संयुक्त तत्वावधान में शनिवार को संत श्री खेतेश्वर मंदिर बीकानेर के 33वें स्थापना दिवस 14वें मूर्ति स्थापना दिवस के उपलक्ष्य में कार्यक्रम का आयोजन किया गया। कार्यक्रम में स्व. रामसिंह देसलसर आत्मानंद गौरव प्रतिभा सम्मान समारोह में 123 प्रतिभाओं का सम्मान किया गया। साथ ही 36 गरीब विधवा महिलाओं को रोजगार के लिए सिलाई मशीनों का वितरण किया गया। वहीं रक्तदान शिविर में दीपकसिंह, अमरचंद छिंपा, बजरंग दैया, राजू सिंह, निर्मल सिंह सहित कई युवाओं ने रक्तदान किया।
मुख्य अतिथि के रूप में डॉ. मुकेश वाल्मीकि, बृजमोहन भाटी, राजेंद्रसिंह शेखावत, केके सिंह, भागीरथ सिंह, देवीलाल पारीक, अजयसिंह राजपुरोहित, पंडित गायत्री प्रसाद शर्मा आदि उपस्थित थे।
hin_Deva hin_Deva mai_Deva